**Препис-извлечение!**

**ОБЩИНСКИ СЪВЕТ – РУСЕ**

# **РЕШЕНИЕ № 103**

**Прието с Протокол № 4/25.01.2024г.**

 На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация (ЗМСМА), Общински съвет – Русе реши:

Приема Отчет за изпълнението на дейностите, насочени към младежите на територията на община Русе за 2023 година по Плана за изпълнение на Националната стратегия за младежта за 2023 г. *(Приложение №1).*

**ПРЕДСЕДАТЕЛ:**

 **(акад. Христо Белоев, дтн)**

**Приложение 1**

**ОТЧЕТ НА ДЕЙНОСТИ ЗА ИЗПЪЛНЕНИЕ НА ПОЛИТИКАТА ЗА МЛАДИТЕ ХОРА В ОБЩИНА РУСЕ ЗА 2023 Г.**

|  |  |  |  |  |  |
| --- | --- | --- | --- | --- | --- |
| **№** | **Дейности** | **Срок****на изпълне-ние** | **Отговорни институ-****ции** | **Финанси-****ране** | **Изпълнение** |
| **1. СТРАТЕГИЧЕСКА ОС: НАСЪРЧАВАНЕ НА НЕФОРМАЛНОТО ОБУЧЕНИЕ** |
| ***1.1.******ПОВИШАВАНЕ НА ДОСТЪПА ДО НЕФОРМАЛНО ОБУЧЕНИЕ ЗА РАЗВИТИЕ НА КЛЮЧОВИ КОМПЕТЕНТНОСТИ*** |
| **1.1.1. Подкрепа за неформалното обучение чрез разширяване на мрежата от доставчици** |
| 1. | *Дейност 1* „Развитие на клубове за неформално образование – Младежки парламент, Дебати, Европейско развитие и младежка мобилност, Доброволец, Екология и спорт.“ | 2023 г. | ОМД | Бюджет на ОМД | Работещи клубове „Младежки парламент“, Европейско развитие и младежка мобилност и доброволчески клуб. В клубовете участват 60 младежи. |
| 2. | *Дейност 2* „Реализиране на събития и нестандартни форми на обучение за интелигентно израстване и социално приобщаване.“ | 2023 г. | ОМД | Бюджет на ОМД | Проведени акции, инициирани от МП: - обучение на тема Местната власт и аз, с участието на 30 младежа; - обучения на различни теми с мл. Парламент – „Как да работа с Канва“;- Презентационни умения, „Познаваме ли човешките права“ и др. Проведени 10 обучение, с участието на 150 младежи |
| 3. | *Дейност 3* „Европейско развитие и младежка мобилност“ | 2023 г. | ОМД | Бюджет на ОМД | Проведени:-15 информационни кампании за програма Еразъм+, ЕКС и Дискавър EU;- Изпратени 35 младежи по програма Еразъм+. |
| 4. | *Дейност 4* „Развиване на културата за безопасност на движението по пътищата“ | 2023 г. | Община Русе; ОМД | Бюджет на ОМД | Организирана дискусия за повишаване културата за безопасност на движение с 20 младежи. |
| 5.  | *Дейност 5* „Организиране на общински кръг на Национално състезание по безопасност на движението 2023“ | 2023 г. | Община Русе;РУО - Русе | Бюджет на Община Русе | Съгласно регламента за организиране и провеждане на националното състезание по безопасност на движението по пътищата през учебната 2022/2023 година началникът на РУО утвърждава в своя заповед училището домакин, графика за провеждане на състезанието и комисията за създаване на изпитни материали и проверка и оценка на писмения и практическия тестове (КПОППТ) от общинския кръг на състезанието, а контролът по провеждането на Общинския кръг на състезанието се осъществява от директора на училището домакин. От Община Русе се осигуриха награди на двата училищни отбора от всяка от възрастовите групи. |
| 6.  | *Дейност 6* „Организиране на състезание за ученици по конструиране и роботика” | 2023 г. | Община Русе | Бюджет на Община Русе | Състезанието се проведе през месец юни, а участие взеха над 60 ученици от 3-ти и 4-ти клас на училищата в Община Русе. Събитието е продължение на проведените от Русенски университет „Ангел Кънчев“ и ЦПЛР–ЦУТНТ-Русе образователни STEM курсове по роботика с микрокомпютрите micro:bit и роботизираните платформи micro:maqueen. Съдържанието на курсовете е целево разработено от преподаватели от катедра „Телекомуникации“ на РУ „Ангел Кънчев“ и е адаптирано за знанията и уменията на учениците от 3-ти и 4-ти клас. По време на състезанието, отборите премериха сили в три категории – „Светлинна щафета“, „Следене на линия“ и „Роботанци“. |
| 7. | *Дейност 7* „Организиране на практическо обучение за начинаещи предприемачи „Започни млад“ за ученици от X до XII клас“ | 2023 г. | Община Русе, списание „Български предприемач“ | Бюджет на Община Русе | Практическото обучение не е провеждано през 2023 г. |
| 8. | *Дейност 8* „Предоставяне на стипендии за Участие в международен космически лагер „Space Camp Turkey 2023 година“ | 2023 г. | Община Русе, Център за творческо обучение | Бюджет на Община Русе | **Община Русе** подкрепя лагера Space Camp Turkey с една стипендия за ученик от Русе, като поради събитията в Турция и получено писмо от организаторите за отмяна на резервациите в лагера поради „Невъзможност за изпълнение“, заминаването на спечелилите стипендии участници е отложено. Всеки успешно класиран в конкурса за 2023 г. запазва своето право на участие през 2024 г., включително при навършване на 16 години. Всеки участник, награден с пълна или частична стипендия за блестящо представяне в конкурса, запазва своята стипендия за предстоящото издание. |
| 9 | *Дейност 9* „Организиране на инициатива за въвеждане на климатично образование – Климатична фреска 2023“ | 2023 г. | Община Русе, Wind of Change | Бюджет на Община Русе | Община Русе се включи в инициативата за въвеждане на климатично образование в русенските училища чрез използване на иновативен инструмент, наречен „Климатична фреска“ /Climate fresk/. В провелото се на 13 и 15 май в СУЕЕ „Св. Константин-Кирил Философ“ обучение като първи етап от кампанията се включиха 37 учители от 9 общински училища. Под формата на игра бе показана връзката между човешката дейност и климатичните промени. Във втория етап от инициативата, в се обучиха 10 фасилитатори, по един от всяко училище. Всеки от тях ще може да организира работилници „Климатична фреска“ и да ги споделя със своите колеги и ученици. |
| **1.1.2. Насърчаване на участието на младите хора в неформално обучение и неформално учене** |
| 10. | *Дейност 1* „Насърчаване активността и участието на младите хора в програмите „Еразъм“ и „Европейски корпус за солидарност“ | 2023 г. | ОМД | Бюджет на ОМД | Реализирани множество програми:- Организиране на информационни кампании в училища за популяризиране на програма Еразъм и ЕКС;- Реализиране на европейска ампания „ Time to move“ през месец октомври, като информация за възможности за участие в младежки програми получиха 200 младежи от Русе. |
| 11. | *Дейност 2* „Осигуряване на възможности за стаж и доброволчество в различни институции“ | 2023 г. | ОМД | Бюджет на ОМД | - Осигурено доброволчество в ОМД;- Детски градини, старчески дом, приют за безстопанствени животни, НПО, център Милосърдие, спортни събития и др.;- Участие на 200 доброволеца в различни кампании |
| ***1.2.******ПОВИШАВАНЕ НА КАЧЕСТВОТО НА НЕФОРМАЛНО ОБУЧЕНИЕ*** |
| **1.2.1. Създаване на инструменти за валидиране и разпознаване на умения, придобити в рамките на неформално обучение, информално учене и на резултати от учене чрез опит** |
| 12. | *Дейност 1* „Предоставяне на пространство и подкрепа за самоорганизирането на младите хора в сферата на неформалното и самостоятелно учене“ | 2023 г. | ОМД | Бюджет на ОМД | Реализирани инициативи, кампании, предоставяне на зали в ОМД за нуждите на младежите. Подкрепа в осигуряването на зала „Свети Георги“ на Община Русе и зала Европа на Доходно здание за срещи на МП. |
| 13. | *Дейност 2* „Валидиране на умения, придобити в рамките на неформалното образование или учене и на резултати от учене чрез опит“ | 2023 г. | ОМД | Бюджет на ОМД | Раздадени 50 сертификата и препоръки на участниците в клубовете на ОМД |
| **2. СТРАТЕГИЧЕСКА ОС: НАСЪРЧАВАНЕ НА ЗАЕТОСТТА И ПОДКРЕПАТА ЗА МЛАДИ ХОРА, КОИТО НЕ УЧАТ, НЕ РАБОТЯТ И НЕ СЕ ОБУЧАВАТ (NEETS)** |
| ***2.1. НАСЪРЧАВАНЕ НА ЗАЕТОСТТА НА МЛАДИТЕ ХОРА*** |
| **2.1.1. Осигуряване на възможности за обучение, за професионална квалификация и ключови компетентности, съобразно търсенето на пазара на труда** |
| 14. | *Дейност 1*“Подкрепа за кариерно ориентиране на младите хора с оглед потребностите на младежите и пазара на труда в Община Русе.“ | 2023 г. | ЦПЛР-ЦУТНТ | Бюджет на ЦПЛР-ЦУТНТ | Дейностите по кариерно ориентиране и информиране за отчетния период са осъществени в общо 25 училища в област Русе. През отчетния период екипът кариерни консултанти е провел:- Общо 389 групови обучения по кариерно ориентиране и информиране, като са посетени 321 групи/някои са посетени повече от един път/. Обхванати са 30 училища в област Русе и 6830 ученици.- Общо 99 индивидуални консултации по кариерно ориентиране, информиране и консултиране в 237 часа. Индивидуалните консултации обхващат основно бъдещите гимназисти, родители, бъдещи и настоящи студенти.- Общо 138 групови занимания в клубовете по интереси.Ученици, родители и класни ръководители споделят, че кариерните консултанти са им били полезни с информация за училища, профили, професии, ред и условия за прием; с възможности за себеопознаване; развиване на умения за вземане на решение за избор на образование, търсене на работа; осъзнаване на важността на самостоятелния избор на образование и личностно развитие През изтеклата учебна година се разшири клубната дейност, имаща за цел да обхване различни целеви групи с интереси в определени сфери – на личностното развитие, творчество, образователни, предприемачески. Създадени бяха клубове в различни училища: „Аз творя живота си“; „Професиите отблизо“ и „Умения за успех“ с общо девет групи ученици от 2 кл., 3 кл., 5 кл., 6 кл. и 7 кл. Проведени бяха общо 138 срещи.Целта на клубната дейност е учениците да опознаят света на професиите, своите силни страни и качества, да развият полезни навици и умения, и допълнителни занимания за добро представяне на НВО - математика.Осъществиха се срещи със специалисти от различни професии: коафьор; промишлен дизайнер; продуцент на филми; треньор по футбол; математик-икономист; полиглот; стоматолог-хирург; графичен дизайнер; пожарникар; капитан на речен кораб; медицински асистент; готвач; юрист-консулт; бизнес консултант.Благодарение на Драматичен театър „Сава Огнянов“- гр. Русе, учениците от 5а кл. при ОУ „Любен Каравелов“ - гр. Русе, с класен ръководител М. Кисьова проведоха професиографска екскурзия. Учениците се запознаха с професиите на „актьора“, „помощник-режисьора“, „режисьора“, „драматурга“, „връзки с обществеността“, „театралния критик“. Децата почти през цялото време се намираха на сцената и имаше постоянен диалог с „домакините“- Ив. Ненов - режисьор и Й. Кънев – актьори – Е. Явашева и Кр. Ценкова.Със съдействието на Пожарна служба - гр. Русе се проведе професиографска екскурзия с ученици от 6а кл. при ОУ „Никола Обретенов“- гр. Русе, с класен ръководител Кр. Николова. Учениците разгледаха музея, в който датират експонати от миналия век до наши дни. Запознаха се с правилата за противопожарно действие. Разгледаха различни видове коли, използвани при пожари, изпробваха пожарни униформи и сами се учиха как се работи със специализирани маркучи. Екскурзовод беше старши инспектор Дойчин Пенев - Началник на група „Пожарогасителна и спасителна дейност“ в Първа районна служба „Пожарна безопасност и защита на населението“.Постави се начало за сформиране на общност от педагогически специалисти, психолози от русенските училища и кариерни консултанти. В офиса на кариерните консултанти се осъществи работна среща, на която се сформира група за взаимопомощ, обмяна на опит и различни практики за работа с ученици и родители. |
| 15. | *Дейност 2* „Информационни срещи за кариерно ориентиране“ | 2023 г. | ОМД | Бюджет на ОМД | - Провеждане на форум, посветен на кариерното ориентиране „А сега накъде?“, организиран от Младежки парламент. Форумът бе насочен към презентиране на различни български университети и кандидатстудентски фирми. Гости на експото бяха 10 висши учебни заведения и две фирми. На изложението присъстваха над 300 души, които имаха възможността да се запознаят отблизо с дейността и с малка част от материалната база на представените учебни заведения. Представяне на различни професии и техните професионални отговорности – „Пожарникар за един ден“, - „Един ден в БНТ“, - „Един ден в библиотеката“ и др. |
| 16. | *Дейност 3* „Информационни срещи между млади хора – ученици и студенти“ с цел менторство и предаване на опит | 2023 г. | ОМД | Бюджет на ОМД | Организиране на срещи между студенти, бивши участници в МП и ученици – две проведени срещи през годината с 90 участници |
| **3. СТРАТЕГИЧЕСКА ОС: НАСЪРЧАВАНЕ НА АНГАЖИРАНОСТТА, УЧАСТИЕТО И ОВЛАСТЯВАНЕТО НА МЛАДИТЕ ХОРА** |
| ***3.1. ПОВИШАВАНЕ НА НИВОТО НА ГРАЖДАНСКА АНГАЖИРАНОСТ НА МЛАДИТЕ ХОРА*** |
| **3.1.1. Подкрепа и насърчаване на доброволчеството, както и регулиране на доброволческите дейности** |
| 17. | *Дейност 1* „Организиране на информационни кампании за популяризиране на младежкото доброволчество“ | 2023 г. | ОМД | Бюджет на ОМД | - Получена I–ва награда за най-добра младежка доброволческа организация за Младежки парламент от ММС;- Получена II-ра награда за най-добър доброволец за цяла България от ММС;- Организирани 3 улични информационни кампании за популяризиране на младежкото доброволчество. Запознати 300 младежи. Наградите и кампаниите бяха популяризирани в социалните мрежи. |
| 18. | *Дейност 2* „Съдействие при организиране на младежки доброволчески инициативи“ | 2023 г. | ОМДОбщина Русе | Бюджет на ОМД | - Осигуряване на помещения за срещи с младежи от НПО;- Осигуряване на транспорт за доброволчески дейности/инициативи;Еко акции - Доброволци от Младежки парламент се включиха в засаждането на 10 дръвчета - чинар в жилищен комплекс „Дружба 3“;- почистване на квартали, - боядисване на детски площадки и др. |
| 19. | *Дейност 3* „Осигуряване на подходящо обучение и менторство за младите доброволци“ | 2023 г. | ОМД | Бюджет на ОМД | - Проведени са 15 обучения;- Ежедневни консултации на доброволци от младежки работници,- подкрепа по време на акциите и инициативите. |
| 20. | *Дейност 4* „Популяризиране на възможностите на Европейски корпус за солидарност и развитие на местното и международно доброволчество“ | 2023 г. | ОМД | Бюджет на ОМД | Проведени:- 15 информационни кампании в училищата – запознати 400 младежи; - радиоинтервюта;- среща с доброволци от ЕКС;- предоставяне на информация чрез социалните ни мрежи. |
| ***3.2. ПОВИШАВАНЕ НА НИВОТО НА ОВЛАСТЯВАНЕ И КАЧЕСТВЕНО УЧАСТИЕ НА МЛАДИТЕ ХОРА В ПРОЦЕСИТЕ НА ВЗЕМАНЕ НА РЕШЕНИЯ НА МЕСТНО, НАЦИОНАЛНО И ЕВРОПЕЙСКО НИВО*** |
| **3.2.1.** **Насърчаване на партньорството за качествено младежко участие и овластяване в процесите на вземане на решения на местно ниво** |
| 21. | *Дейност 1*“Насърчаване партньорството между младите хора и Общинска администрация в процеса на вземане на решения“ | 2023 г. | ОМДОбщина Русе | Бюджет на ОМД | - Проведени срещи с кмет, заместник кмет, председател на ОбС и ръководството на Община Русе;- Проведени над 20 обсъждания на различни теми;- Присъствие на млади хора в комисии и сесии на Общински съвет. |
| **3.2.2.** **Надграждане на съществуващите механизми за качествено младежко участие в процесите на вземане на решения на национално ниво** |
| 22. | *Дейност 1* „Обучения за насърчаване и развитие на младежкото лидерство“ | 2023 г. | ОМДОбщина Русе | Бюджет на ОМД | - Реализирано обучение „Академия за младежки лидери“ в Узана с участието на 30 младежи, проведено със средства на ОМД и с получено финансиране по Плана за младежта за 2023;- Участие в национална конференция „Младежко участие“ в София;- Онлайн участия в различни инициативи и др. |
| 23. | *Дейност 2* „Национален гвардейски ученически лагер на сдружение Младежки гвардейски отряди“ | 2023 г. | Община Русе; ОМД; сдружение Младежки гвардейски отряди | Бюджет на ОМД | Организиран летен младежки лагер за гвардейците от Младежки гвардейски отряд, с участието на 18 младежи. |
| ***3.3. ОСИГУРЯВАНЕ НА ПОДКРЕПЯЩА СРЕДА ЗА МЛАДЕЖКИТЕ ОРГАНИЗАЦИИ И ПОПУЛЯРИЗИРАНЕ НА ПОЛЗИ ОТ ТЯХНАТА РАБОТА*** |
| **3.3.1. Повишаване на капацитета и устойчивостта на младежките организации** |
| 24. | *Дейност 1* „Насърчаване обмена на информация и комуникация между младежките организации и клубове.“ | 2023 г. | ОМДОбщина Русе | Бюджет на ОМД | - Организирани над 50 присъствени и онлайн срещи с различни младежки организации и клубове;- Организирана среща на младежките организации на БМЧК, Интеракт, Скаути, Каритас, МП. |
| 25. | *Дейност 2* „Провеждане на целенасочени проучвания за потребностите от информация по въпроси, които засягат младите хора“ | 2023 г. | ОМДОбщина Русе | Бюджет на ОМД | Проведени онлайн и чрез анкети, проучвания за качествено оползотворяване на свободното време сред младите хора. |
| **3.3.2.** **Повишаване на информираност за възможностите за финансиране на младежки проекти и оптимизиране на процедурите за кандидатстване** |
| 26. | *Дейност 1* „Насърчаване, организиране и подкрепа на младежки инициативи, свързани със съхраняване и поддържане на традициите, обичаите и паметта на поколенията“ | 2023 г. | ОМД | Бюджет на ОМД | Инициативи, посветени на националните празници и обичаи:-Изработване и раздаване на мартеници;-Изработка и падаряване на розички за 8-ми март;-Отбелязване празниците: 1 март, 3 март, Великден, 24 май, 1 юни, 15 септември и др.;- Участие на младежи от Гвардейски отряд в честванията на различни исторически събития – 150 г. от обесването на В. Левски; освобождението на Русе и България; 151 г. от смъртта на А. Кънчев; 120 г. от гибелта на Гоце Делчев; честванията на 6 и 22 септември |
| **4. СТРАТЕГИЧЕСКА ОС: РАЗВИТИЕ И УТВЪРЖДАВАНЕ НА МЛАДЕЖКАТА РАБОТА В НАЦИОНАЛЕН МАЩАБ** |
| ***4.1. НАСЪРЧАВАНЕ НА ИНОВАТИВНИ ПОДХОДИ В МЛАДЕЖКАТА РАБОТА*** |
| **4.1.1. Подкрепа за развитието на мобилна младежка работа** |
| 27. | *Дейност 1* „Поддържане на информационна страница за услуги, насочени към младите хора“ | 2023 г. | ОМД | Бюджет на ОМД | Поддържане и качване на актуална информация в интернет и Фейсбук страница на Младежки дом, инстаграм профил на ОМД и МП, фейсбук страници на съставите. |
| 28. | *Дейност 2* „Предоставяне на информация, като част от европейската информационна мрежа „Евродеск“ | 2023 г. | ОМД | Бюджет на ОМД | Инфо кампании в училища и онлайн. Инфощандове на открито. Открита информационна среща за всички заинтересовани от младежка мобилност, реализирание на кампанията „Time to move“. Предоставяне на информация онлайн в различни страници и групи в социалните медии |
| 29. | *Дейност 3* „Консултиране на младите хора във връзка с образователни програми, младежки програми и проекти“ | 2023 г. | ОМД | Бюджет на ОМД | Дадени онлайн, по телефон, в социалните ни канали и на място консултации на младежи, по програми за младежка мобилност. Консултирани 100 младежи. |
| 30. | *Дейност 4* „Организиране на информационни срещи по метода „Връстници обучават връстници „ | 2023 г. | ОМД | Бюджет на ОМД | Проведени 35 информационни срещи от младежи в русенски училища, свързани с популяризиране на младежките дейности, правата на човека, доброволчеството и др. Информирани 1000 младежи |
| 31. | *Дейност 5* „Организиране на обучения насочени към формиране и развитие на медийна грамотност  | 2023 г. | ОМД | Бюджет на ОМД | Участие на младежи в радио и ТВ интервюта. Младежки парламент инициира и води съвместна рубрика с радио Русе „Те избраха Русе“, реализарани 8 съвместни предавания с изявени млади личности. |
| **5. СТРАТЕГИЧЕСКА ОС: СВЪРЗАНОСТ, ТОЛЕРАНТНОСТ И ЕВРОПЕЙСКА ПРИНАДЛЕЖНОСТ** |
| ***5.1. НАСЪРЧАВАНЕ НА СОЦИАЛНОТО ВКЛЮЧВАНЕ НА МЛАДИТЕ ХОРА ОТ УЯЗВИМИ ГРУПИ*** |
| **5.1.1. Насърчаване приобщаването и социалната интеграция на младите хора със специфични потребности и в риск от маргинализация** |
| 32. | *Дейност 1* „Предоставяне на възможности за включване в младежки дейности и подкрепа“ | 2023 г. | ОМД | Бюджет на ОМД | Включени 50 младежи в неравностойно положение в младежки дейности, инициативи, консултации, кампании и др. |
| **5.1.2. Повишаване на информираността на младите хора във връзка с проблемите на младежите от уязвими групи** |
| 33. | *Дейност 1* „Провеждане на инициативи и кампании относно формиране на общественоприемливи нагласи и умения сред младите хора“ | 2023 г. | МКБППМН | Бюджет на МКБППМН | Участие в проекта на Театър „Цвете“ - „Нова нагласа”, одобрен от Министерство на младежта и спорта по Национална програма за изпълнение на младежки дейности по чл. 10а от Закона за хазарта (2023-2025) Ключова област 1: „Младежки дейности и младежка работа“ с включване на ученици в два лагера в гр. Чепеларе - Първи лагер „В защита на нашите права” в периода от 23 до 27 юли 2023 г. и Втори лагер „Проблемите на показ” в периода от 7 до 11 септември 2023 г. Като заключително мероприятие се изнесе театрална постановка от участниците в проекта.Проведена е кампания за деца и юноши през периода 24.07.2023 г. – 04.08.2023 г. под надслов „Заедно можем повече!“. В нея бяха включени 25 деца на възраст от 10 до 17 години, с основни цели: формиране на умения у подрастващите за конструктивно използване на свободното време през лятната ваканция; запознаване с възможностите за личностен, образователен и социален растеж, предоставени от различните институции и услугите в Община Русе; стабилизиране на диалога между подрастващите и институциите, работещи по проблемите на девиантното и асоциално поведение. Акцентът беше поставен към формиране на умения за ефективна комуникация в семейна среда и социума; усвояване на житейски стратегии за справяне с предизвикателства; подпомагане процеса на самопознание и изграждане на реална самооценка; запознаване на подрастващите с различните професии, за да придобият умения за планиране на цели както в краткосрочен, така и в дългосрочен план, които да им помогнат при избора на бъдеща професия и добра реализация. Програмата се състоеше от два основни модула: „Себепознание и саморефлексия“ и „Гражданско, здравно, екологично и интеркултурно образование“. |
| 34. | *Дейност 2* „Провеждане на индивидуални срещи с психолог за младежи и техните родители“ | 2023 г. | ОМД | Бюджет на ОМД | Организиране на групови и индивидуални консултации с психолог на място в ОМД /всеки вторник и четвъртък/ и по телефон. Проведени 160 консултации с младежи и 120 родители. |
| ***5.2. НАСЪРЧАВАНЕ НА ТОЛЕРАНТНОСТ И НЕНАСИЛИЕ, ПРЕВЕНЦИЯ НА АГРЕСИЯ СРЕД МЛАДИТЕ ХОРА, ВКЛЮЧИТЕЛНО И В ОНЛАЙН ПРОСТРАНСТВАТА*** |
| **5.2.1.** **Насърчаване на партньорствата между институции и неправителствени организации, които работят за превенция и преодоляване на дискриминацията и насилието сред младите хора** |
| 35. | *Дейност 1* „Проучване сред институции, НПО, семейства, деца и младежи относно разпространението, формите и причините за прояви на насилие и дискриминация сред подрастващите на територията на Община – Русе“ | 2023 г. | МКБППМН | Бюджет на МКБППМН | организирано проучване на тема: „Агресия, тормоз и дискриминация сред подрастващите на територията на гр. Русе“. Изследването се проведе чрез анкета, предоставена към специалисти от различни социални институции, органите на реда, и към Координационните съвети за преодоляване на агресията в училищата и детските градини в гр. Русе. Бяха създадени две отделни анкети, които бяха преразпределени според обсега на работа на социалните работници, инспекторите ДПС и Пробационна служба към РСИН и за учителите на различните етапи от образованието. И двете анкети бяха анонимни, за да се повиши нивото на споделяне и надеждността на резултатите. В изследването участие взеха общо 205 души, от които 148 учители и 57 специалисти от социалните служби и органите на реда. |
| 36. | *Дейност 2* „Организиране на кръгла маса с институциите, ангажирани с проблема, за представяне на резултатите от проучването и набелязване на мерки за подобряване на междуинституционалното сътрудничество“ | 2023 г. | МКБППМН | Бюджет на МКБППМН | На 22.11.2023 г. от се проведе кръгла маса на тема „Настоящи проблеми и предизвикателства при редуцирането на агресията и дискриминацията сред подрастващите на територията на община Русе“. На събитието бяха представени резултати и анализ от мащабно анкетно проучване, както и се създаде компендиум на ефективни програми и дейности за подкрепа на деца, родители и професионалисти за изграждане на безопасна, устойчива и развиваща се среда.  |
| 37. | *Дейност 3* „Популяризиране и разширяване обхвата на групите за взаимопомощ на семейства на младежи в конфликт със закона, относно повишаване на родителския капацитет и прилагане на ефективни, и алтернативни подходи за родителско влияние“ | 2023 г. | МКБППМН | Бюджет на МКБППМН | За реализиране на дейността се работи съвместно с екипа от обществени възпитатели и психолози към Центъра за социална адаптация и подкрепа (ЦСАП) към МКБППМН-Русе Бяха подготвени две програми за целогодишна групова работа в Консултативния психологически кабинет на ЦСАП - Програма „Тренинг за родители на деца с противообществени прояви“ към клуб „За децата заедно“ и Програма „Практическо ръководство за работа за намаляване на гнева и агресията при юноши на възраст 14-18 години“ към клуб „Стоп на гнева и агресията“ .Потребители на услугите по двете програми са деца и семейства, които са били обект на работа на органите на реда (МКБППМН-Русе, ИДПС), пренасочени от училищата по смисъла на чл. 41 от ЗБППМН, както и доброволни клиенти. Набирането на потребители става доброволно чрез заявка от родител и декларация за информирано и доброволно съгласие.Разработена е брошура относно дейността на ЦСАП (предстои отпечатване и разпространение). |
| **6. СТРАТЕГИЧЕСКА ОС 6: НАСЪРЧАВАНЕ НА ЗДРАВОСЛОВЕН И ПРИРОДОЩАДЯЩ НАЧИН НА ЖИВОТ** |
| ***6.1. СЪЗДАВАНЕ НА УСЛОВИЯ И НАСЪРЧАВАНЕ НА МЛАДИТЕ ХОРА КЪМ ЗДРАВОСЛОВЕН НАЧИН НА ЖИВОТ, ЗДРАВОСЛОВНО ХРАНЕНЕ, ФИЗИЧЕСКА АКТИВНОСТ И СПОРТ*** |
| **6.1.1. Създаване на условия и насърчаване на физическата активност и спорта** |
| 38. | *Дейност 1* „Провеждане на занимания и тренировки по източни изкуства“ | 2023 г. | ОМД ЦПЛР - УСШ | Бюджет на ОМД и ЦПЛР - УСШ | Проведени 5 пъти семично тренировки, участия в концерти на ОМД и общоградски изяви, турнири и републиканско първенство в Пловдив.Целогодишно обучение по Ушу с 4 групи в ЦПЛР-УСШ, общо 50 участника |
| 39. | *Дейност 2* „Провеждане на занимания и тренировки по шахмат“ | 2023 г. | ОМД | Бюджет на ОМД | Проведени 2 пъти седмично тренировки в две възрастови групи |
| 40. | *Дейност 3* „Провеждане на шахматни турнири“ | 2023 г. | ОМД | Бюджет на ОМД | Проведени 4 турнира в Русе. Участие в турнири в други градове и държави. |
| 41. | *Дейност 4* „Провеждане на турнири по източни изкуства“ | 2023 г. | ОМД ЦПЛР - УСШ | Бюджет на ОМД и ЦПЛР - УСШ | Коледен турнир по Ушу - 35 участници от ЦПЛР УСШ, проведен с бюджет от 300 лв. |
| **6.1.2. Повишаване на осведомеността по темите за здравословен начин на живот и здравословно хранене** |
| 42. | *Дейност 1* „Организиране на беседи на тема „Здравословен начин на живот, съчетани с походи, излети, спортни игри на открито“ | 2023 г. | ОМД | Бюджет на ОМД | Доброволци от Младежки парламент взеха участие в тренировка по кросфит, участваха в поход до хижа Плевен. |
| ***6.2. ПРЕВЕНЦИЯ НА ПРОБЛЕМИ, СВЪРЗАНИ С ПСИХИЧНОТО ЗДРАВЕ НА МЛАДИТЕ ХОРА*** |
| **6.2.1. Осигуряване на достъп до услугата психологична подкрепа за младите хора** |
| 43. | *Дейност 1* „Индивидуални консултации с психолог, с цел превенция на психични заболявания“ | 2023 г. | ОМД | Бюджет на ОМД | Проведени 5 групови срещи с участие на 75 младежи, с психолога на Младежки дом с цел превенция. |
| ***6.3. ПРЕВЕНЦИЯ НА ПРОБЛЕМИ, СВЪРЗАНИ СЪС СЕКСУАЛНОТО И РЕПРОДУКТИВНО ЗДРАВЕ НА МЛАДИТЕ ХОРА*** |
| **6.3.1. Повишаване на информираността по темата за сексуалното и репродуктивно здраве на младите хора** |
| 44. | *Дейност 1* „Организиране на кампании за превенция на ХИВ/СПИН“ | 05.12.2023 г. | ОМД | Бюджет на ОМД | Съдействие и домакинство при провеждане на кампания от БМЧК, с участието на институции, НПО и др. младежки организации. |
| ***6.4. ПРЕВЕНЦИЯ НА ПРОБЛЕМИ, СВЪРЗАНИ СЪС СЕКСУАЛНОТО И РЕПРОДУКТИВНО ЗДРАВЕ НА МЛАДИТЕ ХОРА*** |
| **6.4.1. Стимулиране и подкрепа на младежки доброволчески инициативи в областта на опазването на околната среда и формиране на устойчива екологична култура и поведение** |
| 45. | *Дейност 1* „Организиране на екологични доброволчески инициативи, свързани с облагородяване на градската среда“ | 2023 г. | ОМД | Бюджет на ОМД | -Доброволци от Младежки парламент се включиха в 5 акции по почистане, с участието на 40 доброволеца, „Да почистим България за един ден“, почистване на кв. Здравец и др.-Участие в инициативата по засаждане на 10 дървета в кв. „Дружба“ – 12 доброволеца. |
| 46. | *Дейност 2* „Организиране на екологични доброволчески инициативи, с цел осъзнаване и промяна в мисленето“ | 2023 г. | ОМД | Бюджет на ОМД | Доброволческа дейност във всички кампании на „Капачки за бъдеще“ – 2 кампании за 2023 година с участие на 60 доброволеца от Младежки парламент. |
| **7. СТРАТЕГИЧЕСКА ОС 7: НАСЪРЧАВАНЕ НА КУЛТУРАТА И ТВОРЧЕСТВОТО СРЕД МЛАДИТЕ** |
| ***7.1. ПОВИШАВАНЕ НА ДОСТЪПА ДО КУЛТУРА И НИВОТО НА КУЛТУРНО УЧАСТИЕ НА МЛАДИТЕ ХОРА*** |
| **7.1.1. Насърчаване на мобилността на младежките творчески трупи и подкрепа за мобилни форми на изкуство и култура** |
| 47. | *Дейност 1* „Международен танцов фестивал „Танцуваща река“ – 14-то издание“ | 04.2023 г. | ОМД | Бюджет на ОМД | Проведен „Международен танцов фестивал „Танцуваща река“ – участие вземат над 600 участници в четири възрастови групи, 23 състава от България и Румъния. |
| 48. | *Дейност 2* „Международен конкурс за млади изпълнители на популярна песен „Северно сияние“ – 26-то издание“ | 10.10.2023 г. | Сдружение „Северно сияние“; ОМД и Община Русе | Бюджет на ОМД | Проведен „Международен конкурс за млади изпълнители на популярна песен „Северно сияние“ – участие вземат 90 таланта в 5 възрастови групи от България и Италия. |
| 49. | *Дейност 3* „Международен фолклорен фестивал „Северина“ 9-то издание“ | 03.10.2023 г. | ОМД; Община Русе | Бюджет на ОМД | Фестивалът не е проведен поради липса на достатъчен брой участници. |
| 50. | *Дейност 4* „Национална хорова среща“ – 10-то издание“ | 31.10.2023 г. | ОМД | Бюджет на ОМД | С празничен концерт хор „Св. Георги Победоносец“ към Общинския младежки дом в Русе отбеляза 30 години от основаването си. Младите таланти представиха богата програма, която включваше и произведения на Волфганг Амадеус Моцарт в съпровод от струнен квинтет.  |
| 51. | *Дейност 5* „Национален младежки форум „Арнаудови срещи 2023. Пътят към познанието“ | 06.2023 г. | Община Русе; РБ „Любен Каравелов“ | Бюджет на РБ „Любен Каравелов“ | През месец юни РБ „Любен Каравелов“ е домакин на четвъртото издание на Националния младежки форум „Арнаудови срещи. Пътят към познанието“ 2023. Организатори са библиотеката и Сдружение „Културни пространства“ в партньорство с Регионално управление на образованието – Русе. Повече от 100 ученици, студенти, млади специалисти и учители от Бургас, Варна, Джебел, Пловдив, Стара Загора, Сливен, Омуртаг, Банско, Свищов, Видин, Шумен и Русе представят свои доклади, презентации и мултимедийни изследователски проекти в областта на хуманитарните науки в четири работни секции. |
| 52. | *Дейност 6* „Организиране на Литературен фестивал“ | 10.2023 г. | Община Русе; РБ „Любен Каравелов“ | Бюджет на РБ „Любен Каравелов“ | От 5 до 7 октомври 2023 г. се проведе Третият литературен фестивал „Писмените съкровища на Долен Дунав“, организиран от Регионална библиотека „Любен Каравелов“ - Русе. |
| 53. | *Дейност 7* „Национален фолклорен конкурс за изпълнители на народна музика – певци и инструменталисти „Дунавски славеи“ | 07.2023 г. | ОбДЦКИ - Русе | Бюджет на ОбДЦКИ | Проведен конкурс на 11 и 12.03.2023 г., в който се включиха 480 изпълнители, вокални и инструментални групи, народни хорове, оркестри и ансамбли в 3 възрастови групи |
| 54. | *Дейност 8* „Национален ученически театрален фестивал „Климент Михайлов“ | 06-07.2023 г. | Община РусеОбДЦКИ - Русе | Бюджет на ОбДЦКИ | Фестивалът се проведе от 24 юни до 2 юли 2023 г. в Доходното здание на град Русе и в него взеха участие театрални трупи с общо 360 участници. |
| ***7.2. НАСЪРЧАВАНЕ НА ЛИЧНИ ТВОРЧЕСКИ УМЕНИЯ*** |
| **7.2.1. Подкрепа на дейности и инициативи за повишаване на личните творчески умения на младите хора** |
| 55. | *Дейност 1* „Конкурс-рецитал „За да я има България“ – 17 то издание | 03.03.2023 г. | ОМД | Бюджет на ОМД | Участие вземат 300 деца и младежи, в две направления и три възрастови групи. Конкурсът е включен в програмата на Община Русе за закрила на даровити деца. |
| 56. | *Дейност 2* „Конкурс за рисунка и фотография, посветен на опазването на водата“ - 15 то издание | 22.03.2023 г. | ОМД | Бюджет на ОМД | Проведен конкурс в три възрастови групи. Общ брой на участвалите творби е 442, 280 рисунки от всички области на страната, а фотографиите са 162 от цялата страна както и чужбина – Египет, Кипър, Испания, Хърватия, Австралия, Швейцария, Турция, Румъния. |
| 57. | *Дейност 3* „Конкурс за млади поети „Пробуждане“ 5-то издание | 15.04.2023 г. | ОМД | Бюджет на ОМД | Участие вземат 86 изпратени и непубликувани творби от страната. |
| 58. | *Дейност 6* „Национален ученически конкурс за литературно творчество и журналистика „Стоян Михайловски“ | 30.10.2023 г. | Община РусеОбДЦКИ - Русе | Бюджет на ОбДЦКИ | В Национален ученически конкурс за литературно творчество и журналистика „Стоян Михайловски” участваха 195 млади автори от цялата страна. Съгласно статута на конкурса всички литературни произведения и журналистически материали, изпратени в срок, бяха обработени, след което бяха дадени за оценяване на жури, което на 28.10.2023 г. в заключително заседание излъчи младите творци, номинирани в петнадесетото издание на конкурса. |
| 59. | *Дейност 7* „Национален конкурс по изобразително и приложно изкуство „Магията на изкуството“ | 03.2023 г. | ОбДЦКИ - Русе | Бюджет на ОбДЦКИ | На 01.03.2023 г. деца от цяла България показаха със своите впечатляващи творби, че изкуството е универсален език, чрез който общуват, макар и в днешното трудно време.Броят на участниците беше 700 деца от над 65 училища и общински детски центрове за култура и изкуство от цяла България. Задачата бе да се определят победителите в два раздела – Живопис и Приложно изкуство, в три възрастови групи. |
| 60. | *Дейност 8* „Национален конкурс за детска рисунка и илюстрация „Светът е цветен за всички детски очи“ | 01.06.2023 г. | ОбДЦКИ - Русе | Бюджет на ОбДЦКИ | Националният конкурс се проведе на 01.06.2023 г. В него участие взеха 595 творби. |
| **7.2.2. Популяризиране и подкрепа на дейностите на младежки пространства, центрове, зони, творчески колективи и организации, работещи за младежко включване в културния живот** |
| 61. | *Дейност 1* „Отбелязване на международния ден на младежта“ | 12.08.2023 г. | ОМДОбщина Русе | Бюджет на ОМД | Проведена кръгла маса с 35 младежи и информационна кампания. |
| 62. | *Дейност 2* „Насърчаване и подпомагане на талантливи младежи в областта на аерозолното изкуство, чрез организация на уъркшопи за улично изкуство на места определени от Община Русе“ | 2023 г. | Община Русе | Бюджет на Община Русе  | Извършен анализ на подходящите места в град Русе за поставяне на графити и е извършено проучване на нагласите за провеждане на инициативата. |

**ПРЕДСЕДАТЕЛ:**

 **(акад. Христо Белоев, дтн)**